b"\n_START_ARTICLE_\nPape\xc5\xbe Klemen VII.\n_START_SECTION_\nBurna mladost\n_START_PARAGRAPH_\nGiulio de' Medici, naravni sin Giuliana de' Medici in Fiorette Gorini, se je rotil v Florenci 26. maja 1478, mesec dni po smrti svojega o\xc4\x8deta, ki so ga umorili v Pazzijevi zaroti. Krstili so ga 27. maja in mu dali imeni Giulio ter Zanobi _NEWLINE_Pri krstu ga je dr\xc5\xbeal Antonio da Sangallo, ki mu ga je najbr\xc5\xbee Lorenzo de\xe2\x80\x99 Medici zaupal v do sedmega leta starosti. _NEWLINE__NEWLINE_Nato ga je Lorenzo sprejel v dru\xc5\xbeino Medi\xc4\x8dejcev, ga dal vzgajati in hraniti skupaj s svojimi sinovi in poskrbel za njegovo prihodnost: 1488 mu je pridobil od Ferdinanda Aragonskega in pape\xc5\xbea v posest bogato nadarbino, ivanovski priorat v Capui. \xc5\xa0tudiral je skupaj z bratrancem Giovannijem pod skrbnim o\xc4\x8desom \xc5\xa1kofa iz Arezza, Becchija. V Pisi je poslu\xc5\xa1al predavanja iz kanonskega prava. _NEWLINE__NEWLINE_Ko je Janez prejel kardinalski klobuk in se napotil v Rim, je kne\xc5\xbeje spremstvo skupaj z Julijem od\xc5\xa1lo na pot 12. marca 1492; 18. julija ga je spremljal v konklave. Republikanci so nato izgnali Medi\xc4\x8dejce iz Florence; takrat se je tudi on umaknil 10. novembra 1494 v Bologno in Rim, kjer naj bi se mu iz zunajzakonske zveze rodil sin; nekateri menijo, da je to bil Alessandro de' Medici, poznej\xc5\xa1i florentinski knez . _NEWLINE__NEWLINE_V letih izgnanstva sta se bratranca podala na dolgo potovanje po Evropi. Incognito sta od\xc5\xa1la 1499 v Benetke prek Bavarske do Ulma. Tu so ju zaprli in poslali k cesarju Maksimilijanu I., ki ju je osvobodil; tako sta pri\xc5\xa1la kot gosta k nadvojvodu Filipu Flandrijskemu. Na\xc4\x8drtovala sta naprej na Angle\xc5\xa1ko, pa so ju v Rouenu zopet vrgli v je\xc4\x8do, iz katere ju je osvobodil dru\xc5\xbeinski glavar Medi\xc4\x8dejcev Piero. Tako sta se prek morja 1500 zopet vrnila prek Marseja in Genove v Italijo.\n_START_SECTION_\nKardinal\n_START_PARAGRAPH_\nLeta 1513 je postal nad\xc5\xa1kof Firenc in bil nato 23. septembra istega leta povzdignjen v kardinala. V tej slu\xc5\xbebi se je izkazal kot izreden diplomat in je po\xc5\xbeel veliko uspehov - v nasprotju s poznej\xc5\xa1o pape\xc5\xa1ko diplomacijo, ko se je pogostoma kazal neodlo\xc4\x8dnega in nestanovitnega._NEWLINE__NEWLINE_Nekaj dni po svojem kardinalskem imenovanju je ponudil angle\xc5\xa1kemu kralju Henriku VIII. svoje usluge in pape\xc5\xbe ga je imenoval za kardinala-zavetnika Anglije in je lahko izposloval zanjo velike prednosti. _NEWLINE_Poleti 1516 je postal Giulio v znamenje dobrih odnosov s Francijo tudi kardinal-zavetnik Francije; leto dni pozneje ga je Franc I. sku\xc5\xa1al brezuspe\xc5\xa1no pregovoriti, da bi se odpovedal angle\xc5\xa1kemu zavetni\xc5\xa1tvu, \xc4\x8de\xc5\xa1 \xc2\xbbda mu ni mogo\xc4\x8de popolnoma zaupati, \xc4\x8de isto\xc4\x8dasno \xc5\xa1\xc4\x8diti Anglijo\xc2\xab\xc2\xa0._NEWLINE_Giulio je postal kardinal-diakon pri S. Maria in Domnica, 26. junija 1517 kardinal-duhovnik pri S. Clemente in kon\xc4\x8dno, 6. julija istega leta, kardinal-duhovnik pri S. Lorenzo in Damaso. Ni\xc5\xbeje redove je sprejel 6. decembra 1513, diakonat 17. decembra, ma\xc5\xa1ni\xc5\xa1ko posve\xc4\x8denje 19. decembra 1517, a \xc5\xa1kofovsko posve\xc4\x8denje 21. decembra. _NEWLINE__NEWLINE_V teh letih je opravljal va\xc5\xbene cerkvene naloge: nadaljevanje in kon\xc4\x8danje Petega lateranskega koncila, ki ga je v Cerkvi spremljalo upanje na cerkevno obnovo; kanoni\xc4\x8dna vizitacija florentinske nad\xc5\xa1kofije, ki jo je opravil vikar 1514 do 1516, ter vodenje pokrajinskega florentinskega zbora. Na lateranskem koncilu je dejavno sodelova: naavzo\xc4\x8d je bil od \xc5\xa1este seje (27. aprila 1513) kot \xc4\x8dlan komisije za ureditev koncilskih odlokov (od 14. maja 1513).\n_START_SECTION_\nPape\xc5\xbe\n_START_PARAGRAPH_\n19. novembra 1523 je bil v konklavu izvoljen za pape\xc5\xbea per acclamationem ; posve\xc4\x8den je bil 26. novembra. Njegovo izvolitev so Rimljani pozdravili z velikim navdu\xc5\xa1enjem. Kljub velikim pri\xc4\x8dakovanjem ljudstva pa so se za\xc4\x8deli vrstiti neuspeh za neuspehom - tako reko\xc4\x8d mu je vse izpodletelo, \xc4\x8desarkoli se je lotil - in ga letopisci ne brez razloga imenujejo za najnesre\xc4\x8dnej\xc5\xa1ega pape\xc5\xbea v zgodovini, \xc4\x8deprav je bil nravno neopore\xc4\x8den. V politiki se je pokazal neodlo\xc4\x8dnega in nedoslednega; reformacija je odtrgala od mati\xc4\x8dne Cerkve Nem\xc4\x8dijo in nordijske de\xc5\xbeele; za povrh se je odcepila \xc5\xa1e Anglija; celo pri svetem letu, ki je bilo vedno ne le leto sprave, ampak tudi dodatnih dohodkov, je imel smolo: tako slabo obiskano \xc5\xa1e ni bilo nobeno jubilejno leto. Kmalu pa mu je sledila \xc5\xa1e najhuj\xc5\xa1a katastrofa, tako imenoviani sacco di Roma, ko si je pape\xc5\xbe komaj re\xc5\xa1il \xc5\xbeivljenje in je Rim pretrpel najhuj\xc5\xa1e razdejanje v celi svoji zgodovini. Pokazal je sicer dobro voljo po prenovi, ki pa ji bi mogel dati poleta le ekumenski koncil, a se je iz razli\xc4\x8dnih razlogov bal koncila bolj kot hudi\xc4\x8d kri\xc5\xbea. V uspeh mu vsekakor lahko \xc5\xa1tejemo spravo z mogo\xc4\x8dnim Karlom V. in njegovo slovesno kronanje za cesarja.\n_START_SECTION_\nNajhuj\xc5\xa1a plenitev Rima v zgodovini\n_START_PARAGRAPH_\nGlede odnosov med Francijo in Nem\xc4\x8dijo je pape\xc5\xbe Klemen najprej zastopal neurvr\xc5\xa1\xc4\x8denost. Po Karlovi zmagi pri Paviji 1525 pa se je 1526 pridru\xc5\xbeil \xc2\xbbSveti ligi\xc2\xab\xc2\xa0 s Francijo na \xc4\x8delu, da bi prepre\xc4\x8dil obkro\xc5\xbeenje Pape\xc5\xa1ke dr\xc5\xbeave in da bi \xc5\xa0pance izgnali iz Italije. To je povzro\xc4\x8dilo katoli\xc5\xa1ki zadevi neizmerno \xc5\xa1kodo, ker se je obrnil zoper Karla V., ki je pravzaprav \xc5\xa1e najbolj ohranjal katoli\xc5\xa1ko vero; to je novovercem omogo\xc4\x8dilo neomejeno \xc5\xa1irjenje po Nem\xc4\x8diji, a cesarjeva krdela so se obrnila najprej proti pape\xc5\xbeu. _NEWLINE__NEWLINE_Maja 1527 so cesarski najemniki krenili na jug; njihovega poveljnika je zaradi neposlu\xc5\xa1nosti vojakov zadela kap in tako so podivjani vojaki proti ve\xc4\x8deru 6. maja vdrli v Rim ter za\xc4\x8deli po ve\xc4\x8dnem mestu pleniti, ropati, po\xc5\xbeigati in moriti v tako imenovanem Sacco di Roma. Sodobniki so v katastrofi videli izpolnitev Bo\xc5\xbeje sodbe, ki je zadela renesan\xc4\x8dni Rim. 5. junija je v Angelski grad pobegli pape\xc5\xbe tudi sam padel v ujetni\xc5\xa1tvo, iz katerega se je re\xc5\xa1il \xc5\xa1ele po \xc5\xa1estih mesecih s tem, da je moral popustiti pred mnogimi cesarjevimi zahtevami 1529 z Barcelonskim mirom, \xc4\x8demur je sledilo kronanje Karla V., ki ga je opravil pape\xc5\xbe Klemen. To je bilo tudi zadnje pape\xc5\xa1ko kronanje svetorimskih cesarjev. _NEWLINE_V zgodovini poznamo \xc5\xa1tiri plenitve Rima. Zgodovinarji menijo, da je bila ta zadnja plenitev in ropanje ve\xc4\x8dnega mesta v celi zgodovini najhuj\xc5\xa1e. To je pomenilo tudi najte\xc5\xbeje trenutke Klemenovega pape\xc5\xbeevanja. Na pape\xc5\xbea je poslal svoje landknehte nem\xc5\xa1ki cesar Karel V., ki mu je bil Klemen prej vdan; ko pa je postal pape\xc5\xbe, se je povezal z njegovim nasprotnikom francoskim kraljem. Zato je Karel na\xc5\xa1\xc4\x8duval tudi starega rivala Medi\xc4\x8dejcev, kardinala Pompeja Colonna , naj bi pape\xc5\xbea umoril in ga nadomestil na pape\xc5\xa1kem prestolu.\n_START_SECTION_\nSprava in zadnje cesarsko kronanje\n_START_PARAGRAPH_\nPape\xc5\xbeevi zavezniki so medtem napredovali in skoraj izrinili cesarsko vojsko ne le iz Rima, ampak tudi iz Neapeljskega kraljestva; ko pa ji je cesar poslal pomo\xc4\x8d, je \xc2\xbbsveta liga\xc2\xab\xc2\xa0pretrpela poraz za porazom. Kljub temu se je pozneje v Barceloni Karel V. pobotal s pape\xc5\xbeevimi odposlanci; nato je on sam krenil v Italijo in se v Bologni sre\xc4\x8dal s pape\xc5\xbeem. Ko sta re\xc5\xa1ila politi\xc4\x8dne in cerkvene zadeve, je pape\xc5\xbe kronal Karla V. za svetorimskega cesarja. To je bilo zadnje kronanje svetorimskih cesarjev, ki ga je opravil kak pape\xc5\xbe.  _NEWLINE_S cesarjem sta se torej po usodnih razhajanjih in mnogih nesporazumih kon\xc4\x8dno pobotala in Klemen VII. je Karla V. v Bologni 24. februarja 1530 kronal za svetorimskega cesarja. To je bilo prvo cesarsko kronanje, od kar je kak pape\xc5\xbe potrdil kakega svetorimskega cesarja v slu\xc5\xbebi skoraj stoletje poprej in sicer je bil to Friderik V. , vojvoda \xc5\xa0tajerske, Kranjske, Koro\xc5\xa1ke in nadvojvoda Avstrijski (1439); 1440 je bil izvoljen za nem\xc5\xa1kega kralja Friderika IV., a 1452 z imenom Friderik III. s strani pape\xc5\xbea okronan za cesarja Svetorimskega cesarstva. Takrat je opravil kronanje pape\xc5\xbe Nikolaj V.; Karlov prednik Maksimilijan I. si je prevzel 1508 naslov \xc2\xbbizvoljeni rimski cesar\xc2\xab\xc2\xa0kar brez pape\xc5\xa1kega kronanja; po tem so se ravnali Karlovi nasledniki vse do konca cesarstva 1806. Kronanje 1530 je bilo torej zadnje kronanje svetorimskih cesarjev v zgodovini, ki ga je opravil kak pape\xc5\xbe. Ob tej prilo\xc5\xbenosti je cesar podaril pape\xc5\xbeu dragocen rokopis s svetlopisemskim zapisom poteka slovesnosti (glej sliko!).\n_START_SECTION_\nPokrovitelj umetnikov\n_START_PARAGRAPH_\nPape\xc5\xbe Klemen VII. je kot sploh vsi Medi\xc4\x8dejci bil pomemben mecen umetnikov \xe2\x80\x93 v nasprotju s svojim predhodnikom Hadrijanom VI., ki je bil glede tega skrajno var\xc4\x8den. Med umetniki pod njegovim varstvom so bili Rafaelo, Michelangelo, Cellini in drugi, kakor tudi stavbenika Peruzzi in Sangallo, ter kiparja Bandinelli in Montelupo._NEWLINE__NEWLINE_Klemenovo zadnje umetni\xc5\xa1ko naro\xc4\x8dilo je veljalo Michelangelu, ki je naslikal svojo znamenito Poslednjo sodbo na zidu Sikstinske kapele v Vatikanu za \xc4\x8dasa Pavla III., kjer navadno v konklavu volijo pape\xc5\xbea, in so izvolili 2013 tudi Fran\xc4\x8di\xc5\xa1ka.  _NEWLINE_Mesto Rim pape\xc5\xbeu Klemenu veliko dolguje: razpu\xc5\xa1\xc4\x8deno versko \xc5\xbeivljenje je obnovil, brezverske humanisti\xc4\x8dne nazore je obrzdal, posledice plenitve Rima je po\xc4\x8distil in kolikor mogo\xc4\x8de popravil. \xc5\xa0e kot \xc5\xa1krlatnik je naro\xc4\x8dil Rafaelu na Monte Marionu izgradnjo lepe Vile Madame; nadaljeval in po ve\xc4\x8dini dokon\xc4\x8dal je za\xc4\x8dete Leonove novogradnje.\n_START_SECTION_\nSmrt in spomin\n_START_PARAGRAPH_\nKo se je vrnil s poroke svoje ne\xc4\x8dakinje Katarine Medi\xc4\x8dejske 1533, se mu je ponovila kroni\xc4\x8dna bolezen, ki ga je mu\xc4\x8dila zlasti 1529. Pape\xc5\xbe je umrl star komaj 56 let, ko je pojedel zelene mu\xc5\xa1nice . Po mnenju kanadskega znanstvenika Schwarcza pa so Klemena umorili z arzenikom v sve\xc4\x8di, ki jo naj bi nosil v procesiji in tako vdihoval njene hudo strupene hlape._NEWLINE_Vsekakor je hudo zbolel junija 1534 ter umrl 25. septembra. Njegova nenadna smrt je pretrgala zvezo med Florenco in Rimom, za katere trdnost si je ta pape\xc5\xbe tako prizadeval. Ni pa bil dele\xc5\xbeen pokopa v medi\xc4\x8dejski grobnici, katere izdelavo je \xc5\xbee od za\xc4\x8detka svojega pape\xc5\xbeevanja zaupal Michelangelu. Njegovo truplo so najprej pokopali v Baziliki sv. Petra, nato pa ga prenesli v cerkev Santa Maria sopra Minerva, kjer po\xc4\x8diva tudi njegov stric Leon X.. Pokopan je v grobnici, ki jo je napravil Bigio\n_START_SECTION_\nza\xc4\x8detek rodu\n_START_PARAGRAPH_\nAverardo (imenovan Bicci) \xe2\x80\xa0 1363_NEWLINE_\xe2\x94\x82_NEWLINE_\xe2\x94\x9c\xe2\x94\x80 Francesco_NEWLINE_\xe2\x94\x82 \xe2\x94\x82_NEWLINE_\xe2\x94\x82 \xe2\x94\x94\xe2\x94\x80 Averardo (1373-1434)_NEWLINE_\xe2\x94\x82 _NEWLINE_\xe2\x94\x82_NEWLINE_\xe2\x94\x94\xe2\x94\x80  Giovanni di Bicci (1360-1429)_NEWLINE_    \xe2\x94\x82_NEWLINE_    \xe2\x94\x9c\xe2\x94\x80 Cosimo Starej\xc5\xa1i  (1389-1464) za\xc4\x8detnik starej\xc5\xa1e veje rodu Medi\xc4\x8dejcev_NEWLINE_    \xe2\x94\x82_NEWLINE_    \xe2\x94\x94\xe2\x94\x80 Lorenzo Starej\xc5\xa1i  (1394-1440) za\xc4\x8detnik mlaj\xc5\xa1e veje rodu Medi\xc4\x8dejcev\n_START_SECTION_\nstarej\xc5\xa1a veja rodu Medi\xc4\x8dejcev\n_START_PARAGRAPH_\nCosimo de' Medici Starej\xc5\xa1i (1389-1464), gospod v Firencah, poro\xc4\x8den Contessina de' Bardi_NEWLINE_\xe2\x94\x82_NEWLINE_\xe2\x94\x9c\xe2\x94\x80Giovanni de' Medici (1421-1463), poro\xc4\x8den Ginevra degli Alessandri_NEWLINE_\xe2\x94\x82_NEWLINE_\xe2\x94\x9c\xe2\x94\x80Carlo de' Medici (1428/30-1492), nezakonski, prelat_NEWLINE_\xe2\x94\x82_NEWLINE_\xe2\x94\x94\xe2\x94\x80Piero de' Medici Protinasti (1416-1469), gospod v Firencah, poro\xc4\x8den Lucrezia Tornabuoni_NEWLINE_    \xe2\x94\x82_NEWLINE_    \xe2\x94\x9c\xe2\x94\x80Maria de' Medici (1445 ca-1472), poro\xc4\x8dena Leonetto de' Rossi_NEWLINE_    \xe2\x94\x82_NEWLINE_    \xe2\x94\x9c\xe2\x94\x80Bianca de' Medici (1445-1488), poro\xc4\x8dena Guglielmo de' Pazzi_NEWLINE_    \xe2\x94\x82_NEWLINE_    \xe2\x94\x9c\xe2\x94\x80Nannina de' Medici (1448-1493), poro\xc4\x8dena Bernardo Rucellai_NEWLINE_    \xe2\x94\x82_NEWLINE_    \xe2\x94\x9c\xe2\x94\x80Giovanni, nezakonski_NEWLINE_    \xe2\x94\x82_NEWLINE_    \xe2\x94\x9c\xe2\x94\x80Giuliano de' Medici (1453-1478) partnerica Simonetta Vespucci_NEWLINE_    \xe2\x94\x82 \xe2\x94\x82_NEWLINE_    \xe2\x94\x82 \xe2\x94\x94\xe2\x94\x80Giulio de' Medici) (1478-1534), pape\xc5\xbe Klemen VII._NEWLINE_    \xe2\x94\x82   \xe2\x94\x82_NEWLINE_    \xe2\x94\x82   \xe2\x94\x94\xe2\x94\x80Alessandro de' Medici, vojvoda Florentinski (1511-1537), poro\xc4\x8den Margherita d'Austria_NEWLINE_    \xe2\x94\x82          \xe2\x94\x82_NEWLINE_    \xe2\x94\x82          \xe2\x94\x9c\xe2\x94\x80Giulio de' Medici (ca. 1533-1600), nezakonski, poro\xc4\x8den Angelica Malaspina_NEWLINE_    \xe2\x94\x82_NEWLINE_    \xe2\x94\x94\xe2\x94\x80Lorenzo de' Medici Veli\xc4\x8dastni (1449-1492), gospod v Firencah, poro\xc4\x8den Clarice Orsini_NEWLINE_        \xe2\x94\x82_NEWLINE_        \xe2\x94\x9c\xe2\x94\x80Lucrezia de' Medici (1470-1550), poro\xc4\x8dena Jacopo Salviati_NEWLINE_        \xe2\x94\x82 \xe2\x94\x82_NEWLINE_        \xe2\x94\x82 \xe2\x94\x9c\xe2\x94\x80Maria Salviati (1499-1543), por\xc4\x8dena Giovanni dalle Bande Nere (pravnuk  Lorenza _NEWLINE_        \xe2\x94\x82 \xe2\x94\x82 starej\xc5\xa1ega, za\xc4\x8detnika mlaj\xc5\xa1e veje rodu Medi\xc4\x8dejcev; Cosimo I. de' Medici je njun sin)_NEWLINE_        \xe2\x94\x82 \xe2\x94\x82_NEWLINE_        \xe2\x94\x82 \xe2\x94\x94\xe2\x94\x80Francesca Salviati, poro\xc4\x8dena Ottaviano de' Medici_NEWLINE_        \xe2\x94\x82    \xe2\x94\x82_NEWLINE_        \xe2\x94\x82    \xe2\x94\x94\xe2\x94\x80Alessandro de' Medici (1535-1605), pape\xc5\xbe Leon XI. (umrl slab mesec po imenovanju)_NEWLINE_        \xe2\x94\x82_NEWLINE_        \xe2\x94\x9c\xe2\x94\x80 Piero de' Medici Nesre\xc4\x8dni (1472-1503), gospod v Firencah, poro\xc4\x8den Alfonsina Orsini_NEWLINE_        \xe2\x94\x82 \xe2\x94\x82_NEWLINE_        \xe2\x94\x82 \xe2\x94\x9c\xe2\x94\x80Lorenzo II. de' Medici (1492-1519), vojvoda Urbinski, poro\xc4\x8den Madeleine de la Tour _NEWLINE_        \xe2\x94\x82 \xe2\x94\x82                                                                        d'Auvergne_NEWLINE_        \xe2\x94\x82 \xe2\x94\x82 \xe2\x94\x94\xe2\x94\x80Caterina de' Medici (1519-1589), kraljica Francije, poro\xc4\x8dena_NEWLINE_        \xe2\x94\x82 \xe2\x94\x82                                                            Henrik II Francoski_NEWLINE_        \xe2\x94\x82 \xe2\x94\x82_NEWLINE_        \xe2\x94\x82 \xe2\x94\x94\xe2\x94\x80Clarice de' Medici (1493-1528), poro\xc4\x8dena Filippo Strozzi_NEWLINE_        \xe2\x94\x82_NEWLINE_        \xe2\x94\x9c\xe2\x94\x80Maddalena de' Medici (1473-1528), poro\xc4\x8dena Franceschetto Cybo (sin pape\xc5\xbea _NEWLINE_        \xe2\x94\x82                                                                    Innocenca VIII.)_NEWLINE_        \xe2\x94\x9c\xe2\x94\x80 Giovanni de' Medici, (1475-1521), pape\xc5\xbe Leon X._NEWLINE_        \xe2\x94\x82_NEWLINE_        \xe2\x94\x9c\xe2\x94\x80Luisa de' Medici (1477-1488)_NEWLINE_        \xe2\x94\x82_NEWLINE_        \xe2\x94\x9c\xe2\x94\x80Contessina de' Medici (1478-1515), poro\xc4\x8dena Piero Ridolfi_NEWLINE_        \xe2\x94\x82_NEWLINE_        \xe2\x94\x94\xe2\x94\x80Giuliano de' Medici (1479-1516), vojvoda Nemourski, poro\xc4\x8den Filiberta di Savoia_NEWLINE_            \xe2\x94\x82_NEWLINE_            \xe2\x94\x94\xe2\x94\x80Ippolito de' Medici (1511-1535), nezakonski, kardinal\n_START_SECTION_\nmlaj\xc5\xa1a veja rodu Medi\xc4\x8dejcev, nadvojvode Toskanski\n_START_PARAGRAPH_\nLorenzo Starej\xc5\xa1i (1395-1464), poro\xc4\x8den Ginevra Cavalcanti _NEWLINE_  \xe2\x94\x82_NEWLINE_  \xe2\x94\x94\xe2\x94\x80Pierfrancesco Starej\xc5\xa1i (1430-1476), poro\xc4\x8den Laudomia Acciaiuoli_NEWLINE_    \xe2\x94\x82_NEWLINE_    \xe2\x94\x9c\xe2\x94\x80Lorenzo il Popolano (1463-1503) poro\xc4\x8den Semiramide Appiano d'Aragona_NEWLINE_    \xe2\x94\x82_NEWLINE_    \xe2\x94\x94\xe2\x94\x80Giovanni il Popolano (1467-1498) poro\xc4\x8den Caterina Sforza_NEWLINE_       \xe2\x94\x82_NEWLINE_       \xe2\x94\x94\xe2\x94\x80Giovanni dalle Bande Nere (1498-1526), pro\xc4\x8den Maria Salviati (vnukinja Lorenza _NEWLINE_          \xe2\x94\x82            Veli\xc4\x8dastnega; zdru\xc5\xbeitev starej\xc5\xa1e in mlaj\xc5\xa1e veje rodu Medi\xc4\x8dejcev)_NEWLINE_          \xe2\x94\x82            _NEWLINE_          \xe2\x94\x94\xe2\x94\x80Cosimo I. de' Medici (1519-1574), nadvojvoda Toskanski, poro\xc4\x8den Eleonora di Toledo,_NEWLINE_             \xe2\x94\x82                                                  in kasneje Camilla Martelli_NEWLINE_             \xe2\x94\x9c\xe2\x94\x80Bia de' Medici (1537\xe2\x80\x931542)_NEWLINE_             \xe2\x94\x82_NEWLINE_             \xe2\x94\x9c\xe2\x94\x80Maria de' Medici (1540\xe2\x80\x931557)_NEWLINE_             \xe2\x94\x82_NEWLINE_             \xe2\x94\x9c\xe2\x94\x80Francesco I. de' Medici (1541-1587), nadvojvoda Toskanski, poro\xc4\x8den Giovanna _NEWLINE_             \xe2\x94\x82 \xe2\x94\x82                                      d'Austria in kasneje Bianca Cappello_NEWLINE_             \xe2\x94\x82 \xe2\x94\x82_NEWLINE_             \xe2\x94\x82 \xe2\x94\x9c\xe2\x94\x80Eleonora de' Medici (1567-1611), poro\xc4\x8dena Vincenzo I Gonzaga_NEWLINE_             \xe2\x94\x82 \xe2\x94\x82_NEWLINE_             \xe2\x94\x82 \xe2\x94\x9c\xe2\x94\x80Anna de' Medici (1569-1584)_NEWLINE_             \xe2\x94\x82 \xe2\x94\x82_NEWLINE_             \xe2\x94\x82 \xe2\x94\x9c\xe2\x94\x80Lucrezia de' Medici (1572-1574) _NEWLINE_             \xe2\x94\x82 \xe2\x94\x82_NEWLINE_             \xe2\x94\x82 \xe2\x94\x9c\xe2\x94\x80Maria de' Medici (1573-1642), kraljica Francije, poro\xc4\x8dena_NEWLINE_             \xe2\x94\x82 \xe2\x94\x82                                               Henrik IV. Francoski_NEWLINE_             \xe2\x94\x82 \xe2\x94\x82_NEWLINE_             \xe2\x94\x82 \xe2\x94\x9c\xe2\x94\x80Filippo de' Medici (1577-1582)_NEWLINE_             \xe2\x94\x82 \xe2\x94\x82_NEWLINE_             \xe2\x94\x82 \xe2\x94\x94\xe2\x94\x80Don Antonio de' Medici (1576-1621), poro\xc4\x8den Artemisia Tozzi _NEWLINE_             \xe2\x94\x82_NEWLINE_             \xe2\x94\x9c\xe2\x94\x80 Isabella de' Medici (1542-1576)_NEWLINE_             \xe2\x94\x82_NEWLINE_             \xe2\x94\x9c\xe2\x94\x80 Giovanni de' Medici]] (1543-1562), kardinal_NEWLINE_             \xe2\x94\x82_NEWLINE_             \xe2\x94\x9c\xe2\x94\x80 Lucrezia de' Medici (1545-1562), poro\xc4\x8dena Alfonso II d'Este_NEWLINE_             \xe2\x94\x82_NEWLINE_             \xe2\x94\x9c\xe2\x94\x80 Pietro (Pedricco) de' Medici (1546\xe2\x80\x931547)_NEWLINE_             \xe2\x94\x82_NEWLINE_             \xe2\x94\x9c\xe2\x94\x80 Garzia de' Medici (1547 \xe2\x80\x93 1562)_NEWLINE_             \xe2\x94\x82 _NEWLINE_             \xe2\x94\x9c\xe2\x94\x80 Don Pietro de' Medici (1554-1604) poro\xc4\x8den Leonora \xc3\x81lvarez de Toledo  _NEWLINE_             \xe2\x94\x82                                                in Beatriz de Menezes_NEWLINE_             \xe2\x94\x9c\xe2\x94\x80 Don Giovanni de' Medici  (1563-1621), poro\xc4\x8den Livia Vernazza_NEWLINE_             \xe2\x94\x82_NEWLINE_             \xe2\x94\x9c\xe2\x94\x80 Virginia de' Medici (1568-1615), poro\xc4\x8dena Cesare d'Este_NEWLINE_             \xe2\x94\x82_NEWLINE_             \xe2\x94\x94\xe2\x94\x80Ferdinando I. de' Medici (1549-1609), veliki kardinal, nadvojvoda Toskanski, _NEWLINE_                \xe2\x94\x82                                                  poro\xc4\x8den Cristina di Lorena_NEWLINE_                \xe2\x94\x82_NEWLINE_                \xe2\x94\x9c\xe2\x94\x80 Eleonora de' Medici (1591-1617))_NEWLINE_                \xe2\x94\x82_NEWLINE_                \xe2\x94\x9c\xe2\x94\x80Caterina di Ferdinando de' Medici (1593-1629), poro\xc4\x8dena Ferdinando I Gonzaga_NEWLINE_                \xe2\x94\x82_NEWLINE_                \xe2\x94\x9c\xe2\x94\x80Francesco di Ferdinando de' Medici (1594-1614)_NEWLINE_                \xe2\x94\x82_NEWLINE_                \xe2\x94\x9c\xe2\x94\x80Carlo de' Medici (1596-1666), kardinal_NEWLINE_                \xe2\x94\x82_NEWLINE_                \xe2\x94\x9c\xe2\x94\x80Filippino de' Medici (1598-1602)_NEWLINE_                \xe2\x94\x82_NEWLINE_                \xe2\x94\x9c\xe2\x94\x80Don Lorenzo de' Medici (1599-1648)_NEWLINE_                \xe2\x94\x82_NEWLINE_                \xe2\x94\x9c\xe2\x94\x80Maria Maddalena de' Medici (1600-1633)_NEWLINE_                \xe2\x94\x82_NEWLINE_                \xe2\x94\x9c\xe2\x94\x80Claudia de' Medici (1604-1648), poro\xc4\x8dena Federico Ubaldo I. della Rovere _NEWLINE_                \xe2\x94\x82                                      in nadvojvoda Leopoldo V. d'Austria_NEWLINE_                \xe2\x94\x82_NEWLINE_                \xe2\x94\x94\xe2\x94\x80Cosimo II. de' Medici (1590-1621), nadvojvoda Toskanski poro\xc4\x8den Maria _NEWLINE_                   \xe2\x94\x82                                                Maddalena d'Austria_NEWLINE_                   \xe2\x94\x9c\xe2\x94\x80Maria Cristina de' Medici (1609-1632) _NEWLINE_                   \xe2\x94\x82_NEWLINE_                   \xe2\x94\x9c\xe2\x94\x80Giovan Carlo de' Medici (1611-1663), kardinal_NEWLINE_                   \xe2\x94\x82_NEWLINE_                   \xe2\x94\x9c\xe2\x94\x80Margherita de' Medici (1612-1679), poro\xc4\x8dena Odoardo I. Farnese_NEWLINE_                   \xe2\x94\x82_NEWLINE_                   \xe2\x94\x9c\xe2\x94\x80Mattias de' Medici (1613-1667)_NEWLINE_                   \xe2\x94\x82_NEWLINE_                   \xe2\x94\x9c\xe2\x94\x80Francesco di Cosimo de' Medici (1614-1634) _NEWLINE_                   \xe2\x94\x82_NEWLINE_                   \xe2\x94\x9c\xe2\x94\x80Anna de' Medici (1616-1676), poro\xc4\x8d. nadvojvoda Ferdinando Carlo d'Austria_NEWLINE_                   \xe2\x94\x82_NEWLINE_                   \xe2\x94\x9c\xe2\x94\x80Leopoldo de' Medici (1617-1675), kardinal_NEWLINE_                   \xe2\x94\x82_NEWLINE_                   \xe2\x94\x94\xe2\x94\x80Ferdinando II. de' Medici (1610-1670), nadvojvoda Toskanski, poro\xc4\x8den _NEWLINE_                      \xe2\x94\x82                                             Vittoria della Rovere_NEWLINE_                      \xe2\x94\x82_NEWLINE_                      \xe2\x94\x9c\xe2\x94\x80Francesco Maria de' Medici (1660-1711), veliki kardinal_NEWLINE_                      \xe2\x94\x82_NEWLINE_                      \xe2\x94\x94\xe2\x94\x80Cosimo III. de' Medici (1642-1723), nadvojvoda Toskanski, poro\xc4\x8den _NEWLINE_                         \xe2\x94\x82                                     Margherita Luisa d'Orl\xc3\xa9ans_NEWLINE_                         \xe2\x94\x82_NEWLINE_                         \xe2\x94\x9c\xe2\x94\x80knez Ferdinando de' Medici (1663-1713), poro\xc4\x8den Violante Beatrice  _NEWLINE_                         \xe2\x94\x82                                                        di Baviera_NEWLINE_                         \xe2\x94\x82_NEWLINE_                         \xe2\x94\x9c\xe2\x94\x80Gian Gastone de' Medici (1671-1737), nadvojvoda Toskanski poro\xc4\x8den _NEWLINE_                         \xe2\x94\x82                        Anna Maria Francesca di Sassonia-Lauenburg_NEWLINE_                         \xe2\x94\x82_NEWLINE_                         \xe2\x94\x94\xe2\x94\x80Anna Maria Luisa de' Medici (1667-1743), por.Johann Wilhelm von_NEWLINE_                                                                               D\xc3\xbcsseldorf"